268 
PIÈCES A L’APPUI. 
~lütre. 
Amour m’a fait dame choisir 
Gratieuse et jà toute meure; 
En elle gist mon seul désir; 
Car de ung cel plus noir que une meure 
Me esroulle tant parfaictement 
Que je cuide, à mon jugement, 
Estre du tout bien à se touce ; 
Mais j’ay du grant empeschement 
Par le ciflet de Malebouce. 
Je ne puis aler ne venir 
Que ce ciflet ne est, à toute heure , 
Sur les reus , dont mon faict furnir 
Ne puis vers celle que je honneure. 
Se en ce point je su y longement 
Sans avoir aultre alégement, 
Mes flancs sont faicts, car pour la doulce 
Mori'r me convient à tourment 
Par le ciflet de Malebouce. 
Et se je moers, quel desplaisir 
Pour moy ! Quant je y pense, je en pleure. 
Pour ce fait piteux retenir , 
Escripre je feray deseure 
Ma tombe : « Cby gist noblement 
il L’amant qui moru proprement 
» L’an qui trespassa sur sa couce, 
» Sans joir de amour nullement 
» Par le ciflet de Malebouce. » 
Robert Puissant. 
Unixe. 
Mère de Dieu , dame de hault empire, 
Autel du ciel, que Dieu veult consacrer, 
Arche du pain , je te puis aussi dire 
Duquel chacun est tenu de gouster, 
Tu es le rien courant sans arester, 
Où se contient nostre salvation ; 
Tu es le pris de no rédemption , 
Quant tu portas IX mois le sainct des sainets, 
Par quoy tu es , long mon intencion , 
Temple de honneur et refuge aux humains. 
Tu es temple, pour mieulx au vray descripre, 
Plus honouré que on ait oy parler, 
Fort reluisant, plus que perle ou profire, 
Ne que rubis ou déamant très-cler ; 
Et n’est langhe qui sceuist extimer 
La noblesse de ta fondation ; 
Tu es temple sur le mont de Syon , 
Hault eslevé dessus les vens serains , 
Dont on te poet nommer sans fiction 
Temple de honneur et refuge aux humains. 
